Eleganta koturno

La Eleganta koturno aŭ Orkresta koturno (Callipepla douglasii) estas specio de birdoj de la familio de Odontoforedoj kaj ordo de Kokoformaj. Ĝi estas endemia de la dornarbaroj (aridaj arbustaroj) de la deklivaro de Pacifiko de nordokcidenta Meksiko, el sudcentra Sonora kaj okcidente de Chihuahua al Colima kaj Nayarit.

 Aspekto 
Ĝi karakteras pro svelta orkolora kresto kurba malantaŭen al samkolora nuko kaj pro kapo dense strieca ĉefe en gorĝareo kaj vangoj, helgrizaj kun nigrecaj strioj. La flugiloj estas ruĝecaj kaj la resto de la korpo estas grizeca kun blankaj makuloj ĉefe videblaj en subaj partoj kaj flankoj, dum la dorso estas pli malhelbruna. Malantaŭokule estas nigra strio. La beko kaj kruroj estas malhelgrizaj. La ino havas la ruĝecajn kreston kaj nukon pli malhelbrunajn, ĝenerale estas pli senkolora kaj malhelbruna ĉefe supre.

 Kutimaroj 
La reprodukta sezono estas de fino de aprilo al junio. La birdoj maturiĝas post unu jaro. La tipa ovaro estas de 8 al 12 ovoj. La kovado daŭras 22-23 tagojn.

 Subspecioj 
Oni konas kvin subspeciojn de Eleganta koturno:Clements, J. F. 2007. The Clements Checklist of Birds of the World, 6th Edition. Cornell University Press. Downloadable from Cornell Lab of Ornithology 

 Callipepla douglasii bensoni - nordokcidente de Meksiko (Sonora).
 Callipepla douglasii languens - nordokcidente de Meksikio (okcidente de Chihuahua).
 Callipepla douglasii douglasii - okcidente de Meksikio (de la plej suda Sonora al Sinaloa kaj nordokcidente de Durango).
 Callipepla douglasii impedita - okcidente de Meksikio (Nayarit).
 Callipepla douglasii teres - okcidente de Meksikio (nordokcidente de Jalisco).

 Referencoj 

  Callipepla douglasii, Ruĝa Listo de IUCN, konsultita la 23-a de januaro de 2009, BirdLife International, en angla
 Peterson, Roger Tory, kaj Edward L. Chalif. 2008. Aves de México. Guía de campo. Editorial Diana, México.
 BirdLife International 2004.  Callipepla douglasii.   2006 IUCN Ruĝa Listo de Minacataj Specioj.  konsultita la 10a de julio 2007.

 Eksteraj ligiloj 
Fotaro de Eleganta koturno  VIREO
Photo; Artikolo  – "Field Guide to the Birds of Ranch Lobos"

Kategorio:Kokoformaj
Kategorio:Odontoforedoj
Kategorio:Birdoj de Ameriko